
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 12 februarie 2014            

PL – x 516/2013                     


AVIZ

asupra propunerii legislative privind modificarea Legii nr. 263/2007 privind înfiinţarea, organizarea şi funcţionarea creşelor
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu propunerea legislativă privind modificarea Legii nr. 263/2007 privind înfiinţarea, organizarea şi funcţionarea creşelor, trimisă cu adresa nr. Pl x 516 din 16 decembrie 2013 şi înregistrată cu nr. 4c-11/1567 din 17 decembrie 2013.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 12 februarie 2014.
Proiectul de lege are ca obiect de reglementare amendarea unor prevederi din Legea nr. 263/2007 privind înfiinţarea, organizarea şi funcţionarea creşelor, cu modificările şi completările ulterioare.
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri,  al Consiliului Legislativ nr. 1356 din 9 decembrie 2013.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative privind modificarea Legii nr. 263/2007 privind înfiinţarea, organizarea şi funcţionarea creşelor.
În raport de obiectul şi conţinutul reglementării, proiectul de lege  face parte din categoria legilor organice. 

